ΓΕΝΙΚΟ ΛΥΚΕΙΟ ΜΥΡΙΝΑΣ ΛΗΜΝΟΥ

814 00 ΜΥΡΙΝΑ ΛΗΜΝΟΥ

 2254025560 – Τηλ/fax: 2254024553 Μύρινα, 13-12-2018

 E-mail: mail@lyk-myrin.les.sch.gr

**Πρόσκληση εκδήλωσης ενδιαφέροντος για πολυήμερη εκπαιδευτική επίσκεψη στην Αθήνα.**

 Το ΓΕΛ Μύρινας προτίθεται να πραγματοποιήσει πολυήμερη εκπαιδευτική επίσκεψη της Γ’ Λυκείου στην Αθήνα από το **Σάββατο** **16/02/2019** έως την **Παρασκευή 22/02/2019**.

Καλούμε, σύμφωνα με την υπ΄ αριθμ. 33120/ ΓΔ4 /28-2-2017ΥΑ (ΦΕΚ 681 /τ. Β΄/ 6-3-2017), τα ενδιαφερόμενα ταξιδιωτικά γραφεία να υποβάλουν προσφορές στο σχολείο **μέχρι την Πέμπτη 20 Δεκεμβρίου 2019, ώρα 12.30 π.μ.**

Οι προσφορές θα είναι κλειστές και σε αυτές θα αναγράφεται το συνολικό κόστος και η επιβάρυνση ανά μαθητή, καθώς και το όνομα και η κατηγορία του ξενοδοχείου.

**Α) Προορισμός:** Λήμνος – Αθήνα – Λήμνος (και μετακινήσεις σύμφωνα με το πρόγραμμα που ακολουθεί).

**Β) Εκτιμώμενος αριθμός μαθητών:** 55 ή 60 **Συνοδοί καθηγητές**: 4

**Συνολικός αριθμός συμμετεχόντων:** 59 ή 64

**Γ) Ημερομηνίες πραγματοποίησης της εκδρομής: 16/02/2019** έως και **22/02/2019**.

**Δ) Μεταφορικά μέσα-Ξενοδοχείο:**

1. **Αεροπλάνο** για μεταφορά των μαθητών από Λήμνο προς Αθήνα το Σάββατο 16-02-2019 και ώρα 11:15, καθώς επίσης και από Αθήνα προς Λήμνο την Παρασκευή 22-02-2019 και ώρα 16:20.
2. **Λεωφορείο** για τις μετακινήσεις των μαθητών εντός της Αθήνας σύμφωνα με το πρόγραμμα, και από την Αθήνα στο Ναύπλιο με επιστροφή αυθημερόν την Τετάρτη 20-02-2019. Το λεωφορείο θα πρέπει να βρίσκεται στη διάθεση των μαθητών σε όλη τη διάρκεια της εκδρομής για επισκέψεις, εκδρομές και βραδινές εξόδους χωρίς επιπλέον επιβάρυνση.
3. **Ξενοδοχείο:** **έξι** (**6**) διανυκτερεύσεις σε ξενοδοχείο τουλάχιστον **3\*** με πρωινό και ημιδιατροφή (μεσημεριανό ή δείπνο κατόπιν συνεννόησης και με βάση το πρόγραμμα) στο κέντρο της Αθήνας, με ρητή αναφορά στην ονομασία, στην τοποθεσία και την κατηγορία του ξενοδοχείου.

**Ενδεικτικό Πρόγραμμα εκδρομής:**

**1η Μέρα** (Σάββατο 16-02-2019): Αναχώρηση από το αεροδρόμιο της Μύρινας στις 11.15πμ. Άφιξη στην Αθήνα περίπου στις 12.15 μ.μ. Μεταφορά στο ξενοδοχείο και τακτοποίηση στα δωμάτια. Μετάβαση στο The Mall Athens. Μεσημεριανό φαγητό, βόλτα στο εμπορικό κέντρο, επίσκεψη στους εκθεσιακούς χώρους. Επιστροφή στο ξενοδοχείο για δείπνο και ξεκούραση. Βραδινή έξοδος.

**2η Μέρα** (Κυριακή 17-02-2019): Πρωινό στο ξενοδοχείο. Μετάβαση στην Τεχνόπολη στο Γκάζι για παρακολούθηση του Φεστιβάλ Σοκολάτας. Επιστροφή στο ξενοδοχείο για ξεκούραση. Μετάβαση στο Ευγενίδειο Ίδρυμα (παρακολούθηση προβολής στο Πλανητάριο, ξενάγηση στο Επιστημονικό Κέντρο Athena). Επιστροφή στο ξενοδοχείο για δείπνο και ξεκούραση. Βραδινή έξοδος.

**3η Μέρα** (Δευτέρα 18-02-2019): Πρωινό στο ξενοδοχείο. Επίσκεψη στην Ακρόπολη και στο Μουσείο της Ακρόπολης. Περιήγηση (πεζή) από το Μουσείο – Δ. Αρεοπαγίτου – Θησείο. Ελεύθερος χρόνος συνοδεία των καθηγητών για ξεκούραση και μεσημεριανό φαγητό. Επιστροφή στο Ξενοδοχείο για δείπνο. Μετάβαση στο Θέατρο για παρακολούθηση παράστασης.

**4η Μέρα** (Τρίτη 19-02-2019): Πρωινό στο ξενοδοχείο. Μετάβαση στην Έκθεση Λεονάρντο Ντα Βίντσι στο Γκάζι. Μετάβαση στο Εθνικό Μουσείο Σύγχρονης Τέχνης. Επιστροφή στο ξενοδοχείο για μεσημεριανό φαγητό και ξεκούραση. Μετάβαση στον Κινηματογράφο. Παρακολούθηση ταινίας και «γρήγορο» δείπνο. Βραδινή έξοδος.

**5η Μέρα** (Τετάρτη 20-02-2019): Πρωινό στο ξενοδοχείο. 09:00: Αναχώρηση με το λεωφορείο με προορισμό το Νάυπλιο, με ενδιάμεση στάση και επίσκεψη στον αρχαιολογικό χώρο των Μυκηνών. Άφιξη στο Ναύπλιο και βόλτα στα αξιοθέατα και το μουσείο. Μεσημεριανό Φαγητό. 19:00: Αναχώρηση για Αθήνα. Επιστροφή στο ξενοδοχείο για δείπνο και ξεκούραση.

**6η Μέρα** (Πέμπτη 21-02-2019): Πρωινό στο ξενοδοχείο. Μετακίνηση στο Ίδρυμα Στέγη Γραμμάτων και Τεχνών και παρακολούθηση εκπαιδευτικού προγράμματος. Επιστροφή στο Ξενοδοχείο για μεσημεριανό φαγητό και ξεκούραση. Μετάβαση στο Μουσείο των Ψευδαισθήσεων. Βόλτα στο κέντρο της Αθήνας. Έξοδος για δείπνο.

**7η Μέρα** (Παρασκευή 22-02-2019): Πρωινό στο ξενοδοχείο. Επίσκεψη στο Ίδρυμα Στάυρος Νιάρχος, παρακολούθηση εκπαιδευτικού προγράμματος. 13:30 Μεταφορά στο Αεροδρόμιο. 16:20 Αναχώρηση από το Αεροδρόμιο Ελ. Βενιζέλος για Λήμνο. Άφιξη στη Λήμνο περίπου στις 17:20.

**Ζητείται:**

* **Υποχρεωτική Ασφάλιση Ευθύνης Διοργανωτή**.
* **Πρόσθετη ασφάλιση**, που καλύπτει τα έξοδα σε περίπτωση **ατυχήματος ή ασθένειας.**
* **Υπεύθυνη δήλωση** από το ταξιδιωτικό πρακτορείο με **κάθε προσφορά** ότι διαθέτει **ειδικό σήμα λειτουργίας**, το οποίο βρίσκεται σε ισχύ.
* Το λεωφορείο που θα χρησιμοποιηθεί για όλες τις μετακινήσεις των μαθητών καθ’ όλη τη διάρκεια της εκδρομής πρέπει να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένο από το ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο κ.λπ.), καθώς και να πληροί όλες τις προϋποθέσεις ασφάλειας για μετακίνηση μαθητών (ζώνες ασφαλείας, έμπειροι οδηγοί κ.λ.π).
* Η δέσμευση του πρακτορείου ότι στην περίπτωση που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές, απαγορευτικό, τροποποίηση δρομολογίων κ.λ.π.) δεν θα υπάρξει πρόσθετη οικονομική επιβάρυνση και θα μετατεθεί η εκδρομή σε άλλη ημερομηνία σύμφωνα με τις υποδείξεις του σχολείου.
* Εφόσον για κάποια σοβαρή αιτία (φυσική καταστροφή κλπ) δεν πραγματοποιηθεί η εκδρομή, το σχολείο διατηρεί το δικαίωμα να ζητήσει την επιστροφή ολόκληρου του ποσού της προκαταβολής.
* Σε περίπτωση που το πρακτορείο αθετήσει τη συμφωνία, υποχρεούται να επιστρέψει ολόκληρο το ποσό των χρημάτων που έχει λάβει.
* Το σχολείο διατηρεί το δικαίωμα για οποιαδήποτε διευκρίνιση σχετικά με την εκδρομή από τα ταξιδιωτικά γραφεία που θα εκδηλώσουν ενδιαφέρον.
* Η προκαταβολή θα δοθεί μετά τις διακοπές των Χριστουγέννων (στις 14/01/2019 περίπου) και αφού προηγουμένως επιβεβαιωθεί η κράτηση των αεροπορικών εισιτηρίων.
* Κάθε ενδιαφερόμενο πρακτορείο οφείλει να καταθέσει προσφορά τόσο για σύνολο 59 εκδρομέων (55 μαθητές & 4 συνοδοί), όσο και για σύνολο 64 εκδρομέων (60 μαθ. & 4 συνοδοί).

**Προδιαγραφές ξενοδοχείου:**

* 1. Ξενοδοχείο κατηγορίας τουλάχιστον τριών αστέρων, που να βρίσκεται στο κέντρο της Αθήνας.
	2. Να υπάρχει θέρμανση και ζεστό νερό στα δωμάτια.
	3. Πρωινό και ημιδιατροφή (μεσημεριανό ή δείπνο, σύμφωνα με το πρόγραμμα) .

4. Τα δωμάτια να είναι δίκλινα και τρίκλινα για τους μαθητές και μονόκλινα για τους καθηγητές.

5. Στην προσφορά του Ταξιδιωτικού Γραφείου πρέπει απαραίτητα να αναγράφεται το όνομα του ξενοδοχείου, καθώς και ο ακριβής αριθμός δίκλινων και τρίκλινων δωματίων.

Τηλ. Επικοινωνίας Γενικού Λυκείου Μύρινας: **22540-25560**

FAX: **22540-24553**

Διεύθυνση: Λ. Δημοκρατίας 16, 81400 Μύρινα Λήμνος

E-MAIL: mail@lyk-myrin.les.sch.gr

**ΟΙ ΠΡΟΣΦΟΡΕΣ ΓΙΝΟΝΤΑΙ ΔΕΚΤΕΣ – ΚΛΕΙΣΤΕΣ – ΜΕΧΡΙ ΤΗΝ ΠΕΜΠΤΗ 20-12-2018 ΚΑΙ ΩΡΑ 12.30.**

 Η ΔΙΕΥΘΥΝΤΡΙΑ Ο ΥΠΕΎΘΥΝΟΣ ΚΑΘΗΓΗΤΗΣ

 ΤΖΑΝΝΗ ΒΑΣΙΛΙΚΗ ΡΙΖΟΣ ΑΛΕΞΙΟΣ